П Р О Т О К О Л   № 4

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 05.02.2013 г.

Днес, 05.02.2013 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ - отсъства
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ 
МАРИЯ КУЗМАНОВА
МИЛКА ИТОВА - отсъства	

На заседанието присъстваха и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Обсъждане на искане за разкриване на нов съдебен район със седалище гр. Шабла
Приложение: Писмо с вх. № 04-00-144/04.02.2013 г. от проф. Райна Бърдарева – кмет на община Шабла.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ИЗРАЗЯВА отрицателно становище по направеното искане за разкриване на нов съдебен район със седалище гр.Шабла.

Мотиви:
Направеното искане от кмета на община Шабла – проф. Райна Бърдарева е основано на очаквания за евентуално бъдещо развитие на региона в резултат на предполагаем инвеститорски интерес. Искането не е аргументирано и подкрепено от задълбочен анализ на съществуващите в момента демографски и икономически условия, нито се обосновава от наличие на развита индустрия и граждански оборот, които да обуславят възникването на съдебни спорове и съдебна активност. Не са представени данни относно делата в най-близко разположените съдилища, от които да стане видно в какъв процент от тях участници са жители на община Шабла, която е с население едва 5 069 жители.
Искането за разкриване на нов съдебен район е направено в момент в който бюджетът на съдебната власт е ограничен и трудно позволява обслужване на съществуващите съдилища и щатове, което налага действия за оптимизиране на тяхната дейност.

2. ОТНОСНО: Обсъждане на искане за съгласие относно финализиране на проведен конкурс и назначаване на съдебен служител в РС – гр. Монтана.
Приложение: Писмо с вх. № 11-07-077/24.01.2013 г. от адм.ръководител – председател на РС - гр. Монтана.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. ИЗПРАЩА писмото на Комисия „Съдебна администрация” по компетентност.

3. ОТНОСНО: Обсъждане на становище на съдии от РС – гр. Варна относно натовареността и щатната численост на Районен съд - гр. Варна.
Приложение: Писмо с вх. № 91-00-006/04.02.2013 г..

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. ИЗПРАЩА становището на КПА. При неговото обсъждане следва да се вземе предвид фактът, че РС - Варна е вторият по натовареност за страната орган на съдебната власт. В тази връзка при предстоящото прехвърляне на свободни щатни бройки следва приоритетно да бъде разгледано искането на РС – Варна.

4. ОТНОСНО: Запознаване с покана за участие в Национална конференция за представяне на междинния доклад за напредъка на съда в Южна България.
Приложение: Писмо с вх. № 97-00-048/31.01.2013 г. от сдружение „Център на НПО в Разград”.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1.Определя председателят на КАОСНОСВ за участие в конференцията, след допълнително уточняване на нейното начало.

5. ОТНОСНО: Определяне на състав на Работна група за изготвяне на анализ на степента на натовареност на военните съдилища и военните прокуратури с оглед оптимизиране на дейността им.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Към Работната група за изготвяне на анализ на степента на натовареност на военните съдилища и военните прокуратури с оглед оптимизиране на дейността им, сформира две подгрупи:

Подгрупа за военните съдилища в състав: 
Камен Иванов – координатор на подгрупата, член на ВСС
полк. Петър Петков - ВоАС
Николай Дърмонски - ВКС
Димитър Фикиин - ВоАС
полк. Свилен Александров – ВС София
полк. Румен Катрев – ВС Пловдив
полк. Емил Райковски – ВС Плевен
майор Светлозар Георгиев – ВС Варна
полк. Воля Кънев – ВС Сливен.

Подгрупа за военните прокуратури в състав:
Румен Боев – координатор на подгрупата, член на ВСС
подп. Веселин Стоев - ВоАП,
Евгени Трифонов – ВКП
Емил Ангелов – ВОП Пловдив
полк.Ясен Златков Златев - ВОП Плевен
Данчо Славов - ВОП Варна
полк. Станимир Чернев - ВОП Сливен.

6. ОТНОСНО: Обсъждане на предложение за съвместно заседание с комисия „Професионална квалификация, информационни технологии и статистика” на ВСС относно необходимостта от актуализиране на статистическите формуляри и шифри.

С оглед факта, че в състава на КАОСНОСВ четирима от членовете й са членове на КПКИТС, от които единият е и неин председател, двете комисии считат, че е налице мнозинство, което позволява на КПКИТС да вземе съвместно решение с КАОСНОСВ, поради което

КОМИСИЯ „ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”

и

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ

Р Е Ш И Х А:

6.1. ВЪЗЛАГАТ на Валери Михайлов, експертен сътрудник към КПКИТС и директор на дирекция „Информационни системи” в АВСС да изготви и изпрати окръжно писмо до всички административни ръководители на апелативните съдилища и до председателя на ВАС – за административните съдилища, с молба да изискат и обобщят от съдилищата в техния апелативен район всички действащи към момента статистически шифри на делата, както и да направят предложение за тяхната актуализация. Обобщената информация да бъде предоставена на електронен и хартиен носител на КПКИТС в срок до 15.02.2013 г.

ПРЕДСЕДАТЕЛ
НА КОМИСИЯТА:

КАЛИН КАЛПАКЧИЕВ

н-к отдел „ЮОДКВСС” в дирекция „Правна” при АВСС
Красимира Василева: ...................................

технически сътрудник
Емилия Петкова: ....................................